open-index/open-wikipedia-markdown huggingface dataset:
חיים סבן (רב)

הרב **חיים יהודה סבן** (י"ז בניסן ה'תש"ד, 10 באפריל 1944, אלג'יר – י"ז באלול ה'תשפ"ב, 13 בספטמבר 2022, יד בנימין) היה ראש המכללה האקדמית מורשת יעקב, ראש ישיבת אורות יעקב, משנה לנשיא מכללת אורות ישראל וחבר מליאת מועצה אזורית נחל שורק.

## ביוגרפיה
נולד וגדל באלג'יר. בין אחיו: צמח סבן, יקיר העיר נתיבות בתחום החינוך. בהיותו בן 12 עלה לבדו לארץ ישראל במסגרת עליית הנוער. הוא הגיע לכפר הנוער רמת הדסה ולאחר מכן לקריית עמל. כאשר ראה שאין בית כנסת במקום, ביקש לעבור למקום דתי. הוא הועבר לכפר אליהו בגדרה ומשם לשערי אברהם (סמוך לצומת מסמיה).

למד בישיבת הדרום, ובעקבות קושי כלכלי עבר לכפר צבי סיטרין. לאחר התיכון למד כשמונה שנים בישיבת מרכז הרב (בחברותא עם מרדכי זמיר, לימים רב המועצה אזורית עמק יזרעאל) אצל הרב צבי יהודה הכהן קוק והוא קיבל ממנו סמיכה לרבנות. בשנת ה'תשל"ב נשלח מטעם ישיבת מרכז הרב (יחד עם עוד מספר חברים) להקים גרעין תורני בחצור הגלילית.

בשנות ה-80 שימש כר"מ ומרכז פנימייה ביד בנימין. בשנת 1989 מונה כחבר במועצת החינוך ממלכתי דתי. לאחר מספר שנים מונה לסגן ראש מכללת מורשת יעקב, הרב נח גרינפלד. ב-1996 מונה גרינפלד למפקח באגף להכשרת מורים במשרד החינוך, והרב סבן מונה לתפקיד ראש המכללה. לצד זאת הוא שימש כראש ישיבת אורות יעקב והקים כולל אברכים בישיבה. ב-2009 כשהתאחדו מכללת אורות ישראל ומורשת יעקב, מונה הרב סבן למשנה לנשיא (הרב פרופסור נריה גוטל).

בשנת ה'תשס"ב ייסד ועמד (לצד הרב חיים פוגל) בראש הגרעין התורני בשכונת אושיות ברחובות מייסודן של ישיבת ההסדר "אורות יעקב" ומכללת מורשת יעקב הפועלות בעיר. הגרעין קיבל את אות הנשיא להתנדבות לשנת ה'תשע"ד. בנימוק הזכייה נכתב: "חברי הגרעין מתגוררים בשכונה מתוך רצון לחולל שינוי הוליסטי בשכונה ולהעצמתה, היכרות עמוקה זו היא המפתח להבנת הצרכים של האוכלוסייה המגוונת בשכונה, לעבודה משותפת עם התושבים תוך מתן ביטוי לרצונותיהם ויכולותיהם. כתוצאה מכך, פעילות הגרעין הביאה לירידה משמעותית ברמת הפשיעה בשכונה".

בשנת 2013 חלה במחלה, וכעבור תשע שנים נפטר.

### חיים אישיים
היה נשוי להדסה ונולדו להם 6 ילדים (ביניהם אוהד סבן, סמנכ"ל קבוצת דונה חברה להנדסה ובניין)

### הנצחה
בתום השלושים נערכה אזכרה במכללת אורות ישראל, ונאמו בה בין השאר הרבנים יצחק נריה, עמי דנינו, חגי לונדין, חיים פוגל, יעקב שפירא, איתן איזמן, ציון לוז, זכריה טובי ועוד. בתום השלושים נקבעה לוחית זיכרון בכניסה לבית הכנסת ובית המדרש בישיבת אורות יעקב המנציחה את שמו.

## קישורים חיצוניים
* 
* 
* 

## הערות שוליים

קטגוריה:ישראלים ילידי אלג'יריה
קטגוריה:עולים בשנות ה-1950
קטגוריה:ראשי ישיבות הסדר
קטגוריה:חברי מועצה ברשויות מקומיות בישראל
קטגוריה:יד בנימין: רבנים
קטגוריה:סגל מכללות בישראל
קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:סגל מכללת אורות ישראל
קטגוריה:ישראלים שנולדו ב-1946
קטגוריה:ישראלים שנפטרו ב-2022
האימפריה הבבלית

**האימפריה הבבלית** הוא כינוי לשתי אימפריות היסטוריות, בתקופות שונות, שמרכזן היה בבבל.
השוטר מבוורלי הילס: אקסל פולי

**השוטר מבוורלי הילס: אקסל פולי** (באנגלית: **Beverly Hills Cop: Axel F**) הוא סרט פעולה-קומי אמריקאי אשר יצא בשנת 2024 בבימויו של מארק מולוי ובכיכובו של אדי מרפי, אשר מגלם את דמותו של אקסל פולי, שוטר משטרת דטרויט, בעל חוכמת רחוב, המגיע לבוורלי הילס, קליפורניה.

זהו הסרט הרביעי בסדרת סרטי "השוטר מבוורלי הילס".

## תקציר העלילה
לאחר מותו של חברו הוותיק, השוטר אקסל פולי חוזר לבוורלי הילס על מנת לחקור יחד עם בתו והחבר שלה לשעבר.

## צוות השחקנים

## פרסים ומועמדויות

## קישורים חיצוניים

#### ביקורות
* 
* 
* 
* 

## הערות שוליים

קטגוריה:סרטי פעולה אמריקאיים
קטגוריה:סרטי 2024
4
קטגוריה:סרטי המשך אמריקאיים
קטגוריה:נטפליקס: סרטים
קטגוריה:סרטים אמריקאיים משנת 2024
קטגוריה:סרטים שצולמו בקליפורניה
מו (שלילה)

שמאל|ממוזער| האות מו בכתב חותם.
שמאל|ממוזער| האות מו בכתב מחובר
משמעות המילה **無**, שנהגת ביפנית ובקוריאנית כ-***מו*** ובסינית תקנית כ-וו, היא '"חוסר" או 'כלום', מילה זו היא מונח מפתח באוצר המילים של פילוסופיות שונות במזרח אסיה ומסורות דתיות, דוגמת הבודהיזם והדאואיזם .

## משמעויות
למילה "מו" לא קיים תרגום ברור לעברית, אך היא יכולה להופיע בהקשרים הבאים
* "לא"
* "כלום"
* "אי קיום"
* "שלילי"
* "בלתי אפשרי"
* "מודעות טהורה", ללא ניסיון או ידע. משמעות זו משמשת במיוחד את אסכולת הצ'אן של הבודהיזם.
* "אי ההוויה המקורית", שממנה נוצרת ההוויה עצמה על פי הדאואיזם

## קואן ה"מו"
"השער ללא שער", אוסף מהמאה ה-13 של קואני זן, משתמש במילה *wu* או *mu* בכותרתו ובקואן הראשון בו ("הכלב של ג'ושו). הצ'אן הסיני מכנה את המילה *mu* "השער להארה", ואסכולת רינזאי היפנית מסווגת את קואן המו כ"נחישות להגיע להארה", כלומר, קואן המתאים למתחילים המחפשים "לראות את טבע הבודהה".

הקואן הראשון ב"שער ללא שער"

הקואן מגיע במקור מ"ה*אמרות המוקלטות של מאסטר הזן ג'ושו*, קואן 132:

בספר השלווה, הידוע גם כספר השוויון (בסינית, 宏智禪師廣錄, בתעתיק לטיני,*Hóngzhì Chánshī Guǎnglù)* יש גרסה ארוכה יותר, המוסיפה את הקטע הבא כקידומת לקואן בגרסתו של ג'ושו

## קריאה בספרות מערבית
ברומן *[[זן ואמנות אחזקת האופנוע|זן ואומנות אחזקת האופנוע]]* של רוברט מ. פירסיג משנת 1974, "*מו"* מתורגם לאנגלית כ"no thing", ומשמעותו "לא לשאול את השאלה". הוא הציע דוגמה של מעגל מחשב המשתמש בבסיס הבינארי אך משתמש במצב של עקבה גבוהה לקבל מצב שלישי, נפרד מהבינאריות, המתאים ל"מו"

המילה מופיעה בצורה בולטת עם משמעות דומה בספר *[[גדל, אשר, באך]]* של דאגלס הופשטטר משנת 1979 . נעשה בו שימוש בדיונים על לוגיקה סימבולית, ובמיוחד על משפטי חוסר השלמות של גדל, כדי לציין שאלה שה"תשובה" שלה היא ביטול שאילת השאלה, לציין שהשאלה פגומה ביסודה, או לדחות את ההנחה שניתן לתת תשובה דואליסטית.

## ראו גם
* *[[וו-ויי]]*
* אפילו לא שגוי
* לא כלום
* סתירה (לוגיקה)

## הערות שוליים

קטגוריה:מילים וביטויים ביפנית
קטגוריה:זן
קציצות דורבן

**קציצות דורבן** (באנגלית: **Porcupine meatballs**) הן תבשיל אמריקאי של בשר טחון וקציצות אורז מבושלות ברוטב עגבניות. הן היו מרכיב בסיסי בתקופת השפל הגדול ודרשו רק כמה מרכיבים בסיסיים: בשר בקר טחון, אורז לא מבושל, בצל ומרק עגבניות משומר. השם בא ממראה הקציצות, הנראות עם עוקצים כשהאורז בולט מהן בזמן הבישול, בדומה לדורבן.

ניתן להכין קציצות דורבן בסיר לבישול איטי או לאפות אותן. אפשר להגיש אותם עם רליש כמו כרוב אדום או צנון ומחית תפוחי אדמה. מהשאריות אפשר להכין לסנדוויצ'ים.

## היסטוריה
כדי להכין את המנה נצרבו כדורי האורז המעורבים בבשר הטחון במחבת ונתבשלו באיטיות במרק עגבניות משומר. המנה המשיכה להיות פופולרית גם בשנות ה-70. המתכון מופיע כ"כדורי בשר אורז" בספר הבישול "מתכוני שימור" משנת 1918. 

ניתן להוסיף מרכיבים אחרים לקציצות כמו פלפל ירוק, חרדל, סלרי, חזרת, רוטב ווסטרשייר, קטשופ או תבלינים אחרים. את רוטב העגבניות הפשוט שעשוי ממרק עגבניות משומר אפשר היה להעשיר במולסה ולתבל באבקת צ'ילי וכמון. מתכון מאוחר יותר משנת 1969 ל"קציצות דורבנים עם פפריקה" החליף את מרק העגבניות בשמנת פטריות והוסיף מרכיבים נוספים כמו חרדל, או שמנת חמוצה וכמובן פפריקה.  

"קציצות דורבן סיניות" היו וריאציה שהושפעה מטכניקות ומרכיבי בישול סיניים.קציצות אלה עשויות מבשר חזיר טחון, שרימפס, אורז ובצל ירוק, בתיבול רוטב סויה ושרי, מאודות במקום מבושלות ברוטב.הן הוגשו עם רוטב אפרסקים.

## קישורים חיצוניים

* מזון ותזונה: בקר טחון, שירות ההרחבה השיתופית של וירג'יניה, אוגוסט 1980
## הערות שוליים

קטגוריה:מאכלי בשר
קטגוריה:מאכלי עגבניות
קטגוריה:המטבח האמריקאי
קטגוריה:השפל הגדול
דורבן
עריף איימן חנאפי

**עריף איימן בן מוחד חנאפי** (במלאית: **Arif Aiman bin Mohd Hanapi**; נולד ב-4 במאי 2002 בקונאטאן שבמלזיה) הוא כדורגלן מלזי המשחק בעמדת קשר הכנף בקבוצת ג'והור דארול תעזים מליגת העל המלזית ובנבחרת מלזיה.

## קריירת מועדונים
עריף גדל באקדמיית מוכתר דהרי ובמחלקת הנוער של ג'והור דארול תעזים. בשנת 2020 החל לשחק בקבוצה הבוגרת של ג'והור דארול תעזים במסגרת ליגת העל המלזית.

## קריירה בינלאומית
ב-11 ביוני 2021 ערך עריף את הופעת הבכורה שלו בנבחרת מלזיה, בהפסד 2-1 לנבחרת וייטנאם במסגרת מוקדמות מונדיאל 2022. ב-14 ביוני 2023 הבקיע את שער הבכורה שלו בנבחרת, בניצחון 4-1 על נבחרת איי שלמה במשחק ידידות.

נכלל בסגל נבחרת מלזיה לטורניר גביע אפריקה לאומות 2023.

## תארים
;ג'והור דארול תעזים
* ליגת העל המלזית (4): 2020, 2021, 2022, 2023
* גביע ה-FA המלזי (2): 2022, 2023
* הגביע המלזי (2): 2022, 2023

## קישורים חיצוניים

## הערות שוליים

קטגוריה:כדורגלנים מלזים
קטגוריה:קשרי כדורגל מלזים
קטגוריה:כדורגלני ג'והור דארול תעזים
קטגוריה:כדורגלני נבחרת מלזיה
קטגוריה:כדורגלני גביע אסיה 2023
קטגוריה:ילידי 2002
חיים רובוביץ

**חיים (חמי) רובוביץ** (7 בדצמבר 1957 – 16 בדצמבר 2023) היה איש מערכת הביטחון הישראלית שכיהן כראש אגף המטה בשירות הביטחון הכללי. לאחר פרישתו ייסד וניהל את עמותת "דרך כפר".

## ביוגרפיה
חיים רובוביץ נולד וגדל בירושלים, דור שישי בעיר. אביו היה חבר ההגנה והוא קרוי על שם  במלחמת העצמאות.

את שירותו הצבאי עשה כקצין בחיל השריון וב-1981 התגייס לשירות הביטחון הכללי. מילא תפקידי רכז ומפקד בזירה הפלסטינית ובשנות ה-90 כיהן כראש מרחב צפון בשירות.

בשנות האלפיים מונה לראש אגף המטה בשירות, וב-2005 פרש מהשירות. מאז התמסר לפעילות חינוכית. יחד עם עמיתו ד"ר חיים פרי, הוא ייסד את עמותת "דרך כפר - יוזמות חינוך" הפעילה בכ-70 קהילות חינוך בפריפריה החברתית והגאוגרפית בישראל. רובוביץ שימש כמנכ"ל העמותה הראשון.

כמו כן, היה חבר בעמותת מפקדים למען ביטחון ישראל ופרסם טורי דעה באתר זמן ישראל.

עסק בצילום כתחביב.

## חיים אישיים
רובוביץ היה נשוי לורדית ואב לשלושה, התגורר ברעות.

ב-2021 אובחן כחולה בניוון שרירים (ALS), ובדצמבר 2023 נפטר מהמחלה, בגיל 66. נטמן בבית העלמין במודיעין.

בן דודו של אביו היה כדורגלן בית"ר ירושלים אודי רובוביץ. קרוב משפחה נוסף היה הנער פעיל הלח"י, אלכסנדר רובוביץ, שנרצח על ידי חיילים בריטיים ומקום קבורתו לא נודע.

## קישורים חיצוניים
* 

## הערות שוליים

קטגוריה:אנשי השב"כ
קטגוריה:אנשי חינוך ישראלים
קטגוריה:מודיעין-מכבים-רעות: אישים
קטגוריה:מייסדי עמותות ישראלים
קטגוריה:מנכ"לי עמותות
קטגוריה:אישים הקבורים בבית העלמין מודיעין
קטגוריה:ראשי אגף המטה בשב"כ
קטגוריה:ישראלים שנולדו ב-1957
קטגוריה:ישראלים שנפטרו ב-2023
עוגן במים

"**עוגן במים**" הוא אלבום האולפן השמיני של אביתר בנאי, אשר יצא ב-25 בדצמבר 2023. האלבום כולל גרסאות כיסוי בשילוב קטעי מעבר.

## רקע
החל מהשבוע הראשון של מלחמת חרבות ברזל, היה אביתר בנאי מדי יום חמישי מארגן מפגשים בזום אשר היו משודרים גם בדף הפייסבוק שלו, ובם היה מנגן ומלמד תנ"ך. במפגשים אלו, היה נוהג בין היתר לבצע גרסאות כיסוי לשירים, כגון: "שיר ללא שם", "מחפש את הכיוון" ועוד.

לסדרת מפגשים זאת קרא בשם "עוגן במים בינתיים", ומכאן שמו של האלבום.

עטיפת האלבום היא איור של אורין קדרון: שדות פורחים של קיבוץ ניר יצחק - מתוך פרויקט "זיכרון עוטף", מיזם איור של המחלקה לתקשורת חזותית בבצלאל אקדמיה לאמנות ועיצוב בירושלים.

## ביצועים במצעדים

* "אחרי החגים" הגיע למקום ה-100 במצעד ההיטליסט של מאקו.
* "אל תפחד" הגיע למקום ה-50 במצעד ההיטליסט של מאקו.
* "דמיון חופשי" הגיע למקום ה-47 במצעד ההיטליסט של מאקו.
* "מה אעשה" הגיע למקום ה-51 במצעד ההיטליסט של מאקו.
* "שיר ללא שם" הגיע למקום ה-46 במצעד ההיטליסט של מאקו.
* "יש בך" הגיע למקום ה-86 במצעד ההיטליסט של מאקו.
* "שיר" הגיע למקום ה-83 במצעד ההיטליסט של מאקו.

## רשימת רצועות

## סיבוב ההופעות

"**עוגן במים**" היה סיבוב הופעות של הזמר-יוצר הישראלי אביתר בנאי, אשר החל ב-15 בפברואר 2024 באודיטוריום, חיפה והסתיים ב-9 בדצמבר 2025 באותו מיקום.

### הופעות

## קישורים חיצוניים

*
*
* 

## הערות שוליים

קטגוריה:אלבומי אביתר בנאי
קטגוריה:אלבומי גרסאות כיסוי
קטגוריה:אלבומים בעברית
קטגוריה:אלבומי חברת נענע דיסק
קטגוריה:ניר יצחק (קיבוץ)
הנרי רותבן מור

אדמירל **סר הנרי רותבן מור** GCB, CVO, DSO (באנגלית: **Sir Henry Ruthven Moore**; 29 באוגוסט 1886 – 12 במרץ 1978) היה האדמירל הבריטי האחרון שפיקד על צי הבית במהלך מלחמת העולם השנייה. הוא כיהן בתפקיד זה מ-1944 עד 1945.

## קריירה ימית
מור נולד ב-29 באוגוסט 1886 בפלאמסטיד, קנט והתחנך בשרבורן, מור הצטרף לצי המלכותי בשנת 1902. הוא שירת במלחמת העולם הראשונה והשתתף בקרב יוטלנד ב-1916.

לאחר המלחמה הצטרף מור לצוות מכללת הצי המלכותי בגריניץ' ולאחר מכן הפך למזכיר הימי של ועדת ההגנה האימפריאלית. בין 1928 ל-1930 פיקד על הסיירות אה"מ קאראדוק ואה"מ דאונטלס. הוא מונה לסגן מנהל התוכניות ב-1930 ולאחר מכן קיבל את הפיקוד על הסיירת אה"מ נפטון בשנת 1933. לאחר מכן הוא מונה לראש המטה של צי הבית ב-1936 וראש המטה של המפקד העליון, פורטסמות' ב-1938.

הוא שירת במלחמת העולם השנייה בתחילה כמפקד שייטת הסיירות השלישית ולאחר מכן כעוזר ראש המטה הימי משנת 1940. הוא היה סגן ראש המטה הימי ב-1941, מפקד שייטת אוניות המערכה השנייה ביוני 1943 ומפקד צי הבית ב-1944.

לאחר המלחמה הוא מונה לראש משלחת הצי הבריטית בוושינגטון הבירה, ולאחר מכן הפך ליושב הראש הראשון של ועדת הסגל הצבאי של מועצת הביטחון של האו"ם ב-1946. מינויו הסופי היה למפקד העליון של פיקוד נור בשנת 1948. הוא פרש ב-1951 וב-12 במרץ 1978 מת בביתו בווטרינגבארי.

## קישורים חיצוניים

## הערות שוליים

קטגוריה:אדמירלים בריטים במלחמת העולם השנייה
קטגוריה:מסדר האמבט: אבירים וגבירות הצלב הגדול
קטגוריה:מעוטרי אות השירות המצוין
קטגוריה:המסדר הוויקטוריאני המלכותי: מפקדים
קטגוריה:בריטים שנולדו ב-1886
קטגוריה:בריטים שנפטרו ב-1978
משגר (אסטרה)

**משגר** (באנגלית: **Rocket**) הוא משגר לוויינים וחלליות שתוכנן ונבנה על ידי חברת "אסטרה". הוא מיועד לשיגור לוויינים קטנים בעלות נמוכה ותוך הכנות קצרות לשיגור.

חברת "אסטרה" הוקמה בשנת 2016 ובשנת 2017 קיבלה מנאס"א מימון לפיתוח משגר. לאור אמינות נמוכה של משגר מדגם Rocket 3 באוגוסט 2022 הוחלט לעבור לדגם חדש Rocket 4. השיגור הראשון מתוכנן לשנת 2024.

## היסטוריה
פיתוח דגם ראשון Rocket 1 החל באוקטובר 2016 עם הקמת החברה. בשנת 2018 בוצעו מספר שיגורים שהסתיימו בכישלון.

דגם Rocket 2 היה מתוכנן לטיסה תת-מסלולית. רישיון שיגור לא התקבל.

דגם Rocket 3 מותאם לשיגור מטען של 25 ק"ג לחלל. זה משגר דו-שלבי בדלק נוזלי. בשנים 2020–2021 בוצעו מספר שיגורים מנמל החלל הפסיפי - אלסקה שלא הצליחו. שיגור מוצלח ראשון בוצע בנובמבר 2021. בשנת 2022 בוצעו שיגורים מנמל החלל קייפ קנוורל שלא צלחו.

לאור אמינות נמוכה הוחלט להפסיק את שימוש במשגר.

דגם Rocket 4 נמצא בפיתוח. הוא יהיה מסוגל להביא מטען של 550 ק"ג למסלול לווייני נמוך. השיגור הראשון מתוכנן לשנת 2024.

## קישורים חיצוניים

* תיאור המשגר ושיגורים 

## הערות שוליים

קטגוריה:משגרי לוויינים וחלליות
קטגוריה:משגרים אמריקאיים
סוודר חג המולד

[ממוזער|סוודרי חג מולד טיפוסיים בחנות ב[ממלכה המאוחדת, 2016]]
**סוודר חג המולד** הוא סוודר עם עיצוב בסגנון חג המולד או החורף, הנלבש לעיתים קרובות במהלך חג המולד. לעיתים קרובות הסוודרים הללו הם סרוגים. סוודרים אחרים כוללים צווארון גולף. ניתן לומר באופן כללי שקישוטים כמו איילים או נצנצים הופכים את הסוודר ל"מכוער" ולמושא ללעג לעיתים קרובות.

בדרך כלל הם נתפסים כמתנת חג מולד שנסרגה על ידי קרוב משפחה מבוגר.

## היסטוריה
בממלכה המאוחדת, סוודרי חג המולד הפכו פופולריות כבר במהלך שנות ה-80 לאחר שמגוון מגישי טלוויזיה כמו גיילס ברנדרת'  וטימי מאלט  החלו ללבוש אותם במהלך עונת החגים. בפרט, ניתן לייחס את הפופולריות שלהם להשפעתם של זמרים כמו אנדי וויליאמס שהופיע בסוודרים אלו בספיישלים שלהם לחג המולד בטלוויזיה אך לקראת תחילת שנות ה-90 הפופולריות שלהם דעכה.

במהלך סוף שנות ה-90 וה-2000 הם נתפסו כמתנה היתולית ונחשבו למתנה מביישת בדומה לסרט יומנה של ברידג'ט ג'ונס מ-2001 וזאת בעקבות העובדה שהסוודר נתפס כמיושן ומכוער. בעקבות עליית טרנד הקאמפ, עלתה הפופולריות של סוודרי חג המולד במהלך העשור השני של המאה ה-21, כאשר ב-2011 ענקית הקמעונאית המקוונת אמזון דיווחה על עלייה כ-600% במכירות של סוודרי חג המולד. חברות אופנה נחשבות ויוקרתיות אף הן הוציאו קואליציה לחג המולד הכוללת "סוודר חג מולד", כשהמרכזית שבהן היא ברברי. גם להקת המטאל האמריקאית, סלייר הוציאה סוודר חג מולד בחנות המרצ'נדייזינג של הלהקה. ב-2015 סוודרי חג המולד הופיעו בקולקציה של כריסטיאן דיור וגם בתצוגה האמנותית החורפית של שאנל.

מאז 2018 חברת מיקרוסופט מחלקת לעובדיה סוודרים "מכוערים", ומחלקת להם אותה מדי שונה בסביבות חג המולד. הדבר נחשב למקור לממים רבים.

## קישורים חיצוניים

## הערות שוליים

קטגוריה:חג המולד
קטגוריה:מסורות חג המולד
קטגוריה:לבוש מסורתי
Sonic Frontiers

**סוניק פרונטירס** (באנגלית: **Sonic Frontiers;** בתרגום חופשי: "**גבולות סוניק"**) הוא משחק מחשב מסוג פלטפורמה שפותח על ידי קבוצת סוניק ויצא ב-8 בנובמבר 2022 לקונסולות הפלייסטיישן 5, פלייסטיישן 4, אקס בוקס סירייס X/S, אקס בוקס וואן, הנינטנדו סוויץ' והמחשב האישי על ידי סגה. השחקן שולט בסוניק הקיפוד ומשוטט באופן חופשי בעולם פתוח בחיפוש אחר יהלומי הכאוס לאחר שחבריו של סוניק נשאבו לתוך חור תולעת. בזמן חקירת העולם הפתוח, השחקן יכול להשלים אתגרים, להילחם ברובוטים עוינים, ולשחק בשלבי "Cyper Space" שלוקחים השראה משלבים ממשחקים קודמים.

לאחר היציאה של "Sonic Forces" בשנת 2017, קבוצת סוניק התחילה לחשוב לאיזה כיוון היא רוצה לקחת את המשחק הבא. טאקשי איזוקה, ראש קבוצת סוניק, רצה שהמשחק יהווה השראה למשחקים שיבואו בעתיד, כמו שהמשחק "Sonic Adventure" עשה בשנת 1998. קבוצת סוניק החליטה ללכת על עולם פתוח, והתמקדה באיך לשלב את יכולותיו של סוניק בעולם מסוג זה. המשחק הוכרז בדצמבר 2021.

"Sonic Frontiers" שוחרר ב-8 בנובמבר 2022 וקיבל ביקורות מעורבות. עד מאי 2023, נמכרו יותר מ-3 וחצי מיליון עותקים.

## משחקיות
"Sonic Frontiers" הוא משחק פלטפורמה, פעולה והרפתקה תלת־ממדי. בתור סוניק הקיפוד, השחקן משוטט בחמישה איים שונים הנקראים "Starfall Islands" (שכוללים מגוון של ביומות כמו שדות, יערות, מדבריות והרים געשיים) כדי למצוא את יהלומי הכאוס ולחקור את הקשר בין היהלומים לאיים. לסוניק יש את כל היכולות שלו מהמשחקים הקודמים; הוא רץ במהירות גבוהה, אוסף טבעות, מחליק על מעקים ותוקף אויבים. בנוסף לאפשרות לקפיצה כפולה באוויר, חוזרת במשחק זה יכולת ה"דרופ דאש" מהמשחק Sonic Mania.

בנוסף, לסוניק יש כמה יכולות חדשות, כמו ריצה על קירות ושימוש ביכולת הנקראת "Cyloop" כדי ליצור מעגל של אור סביב חפצים ועל מנת להפעיל או להשמיד אותם. השחקן יכול להתאים אישית את השליטה ולהתאים את דרגת הקושי של המשחק יחד עם המהירות, ההאצה ורגישות הפנייה של סוניק, בין היתר. עם ההתקדמות במשחק השחקן יכול גם לשדרג את המהירות, ההתקפה, ההגנה, כמות הטבעות ומד הבוסט של סוניק.

## קישורים חיצוניים
* 

## הערות שוליים

קטגוריה:משחקי וידאו משנת 2022
קטגוריה:סוניק הקיפוד: משחקים
קטגוריה:משחקי פעולה-הרפתקאות
קטגוריה:משחקי פלטפורמות ממוחשבים
מרכז החלל שאהרוד

**מרכז החלל שאהרוד** (בפרסית: **پایگاه فضایی شاهرود**) הוא נמל החלל של איראן. ממנו משוגרים לחלל משגרי הלוויינים לצרכים צבאיים לפי תוכנית של משמרות המהפכה. המרכז נמצא בפרובינציית סמנאן.

המרכז נבנה בשנת 2010 והוא שימש לשיגורי ניסוי של טילים. בהמשך באתר נבנה מגדל שירות ומשטח שיגורים בגודל 200*140 מ'. במרכז לא נבנו מכלי דלק נוזלי וזה מראה שהוא מיועד לשיגורים של משגרים בדלק מוצק בלבד.

המתקן הוקם על ידי אבי תוכנית הטילים האיראנית חסן טהרני מוקדם וזוהה לראשונה בשנת 2018 .

ב-2019 נהרגו שלשה מדענים בשריפה שפרצה בבסיס.

השיגור הראשון בוצע בשנת 2020 כאשר שוגר לוויין ריגול ראשון של איראן - נור 1. השיגור בוצע ממתקן נייד בעזרת משגר מדגם "קאסד". בהמשך בוצעו שיגורים נוספים תוך שימוש באותו משגר.

בשנת 2021 במרכז בוצעו עבודות הרחבה משמעותיות והסתיימה בניית מתקני ניסוי והרכבה חדשים.

בשנת 2022 בוצע ניסוי שיגור משגר מסדרה Qaem 100. זה היה שיגור לטיסה תת-מסלולית שהסתיים בהצלחה. ניסיון לשגר לוויין שבוצע בשנת 2023 נכשל.

באוקטובר 2024 במהלך מבצע ימי תשובה הותקף המרכז ולפי צילומי לוויין מספר בניינים במתקן נהרסו.

## קישורים חיצוניים
* תיאור האתר
* פירוט מתקני האתר
* עוזי רובין, סכנה מהחלל: פרויקט הטילים של משמרות המהפכה נחשף, באתר מידה, 14 במאי 2020
* 

## הערות שוליים

קטגוריה:אסיה: נמלי חלל
קטגוריה:תוכנית החלל האיראנית
קטגוריה:פרובינציית סמנאן
אדלפי (לונדון)

שמאל|ממוזער|אדלפי של האחים אדם (1768–1772) היה הבניין הנאו-קלאסי הראשון בלונדון. אחד עשר בתים גדולים בעלי חזית של מרפסת על קמרונות, עם רציפים מתחת, הידועים '''כקשתות אדלפי'''.
ממוזער|מרא נוכחי של הבניין הנותר היחיד, טרסת אדלפי 11, הבית השמאלי ביותר מבין הבניינים המקוריים במבט מהנהר.
**אדלפי** (מיוונית **ἀδελφοί**, כלומר "אחים") הוא רובע בסיטי של וסטמינסטר בלונדון. לעיתים נדירות בשפה הרווחת, אדלפי מקובצת עם אלדוויץ' כמחוז סטרנד הגדול (רחוב ראשי של לונדון בין שני האזורים) אשר במשך עשורים רבים היווה מחוז בחירה פרלמנטרי ומחוז רישום אזרחי.

## בנייני אדלפי
[שמאל|ממוזער|"מראה של לונדון" מאת [אלכסנדר נסמית', 1826.]]
הרובע נקרא על שם **בנייני אדלפי**, גוש של 24 בתים טוריים נאו-קלאסיים מאוחדים שתפסו את השטח בין הסטרנד לתמזה בקהילה של סנט מרטין אין דה פילדס. הם כללו גם בניין מטה של "החברה למען עידוד אומנויות, ייצור ומסחר" (הידועה כיום בשם החברה המלכותית לאמנויות). חורבות בית דורהאם, שהיו במקום, נהרסו לצורך בנייתן.

רוברט אדם הושפע מביקורו הנרחב בארמון דיוקלטיאנוס בספליט, קרואטיה (לשעבר דלמטיה), והוא יישם חלק מהשפעה זו בעיצוב בנייני אדלפי הנאו-קלאסיים.

רבים מבנייני אדלפי נהרסו בתחילת שנות ה-30 והוחלפו באדלפי החדש, בניין אר דקו מונומנטלי. הבניינים שנותרו מאדלפי הישנה כוללים את מרפסת אדלפי 11 (שבעבר אוכלסה על ידי המומחים הנומיסמטיים AH Baldwin & Sons Ltd) ועל ידי מטה החברה המלכותית לאמנויות (שהתרחב לשניים מהבתים לשעבר).

## תושבים ידועים
לוועדת הקולוניזציה של דרום אוסטרליה (1834–1843) היו משרדים בטרסת אדלפי 6 בשנת 1840. רולנד היל היה מזכיר הגוף הזה, ובתקופה זו הוא הגה את תוכנית הדואר בפני שלו.

בית הספר לכלכלה של לונדון קיים את השיעורים הראשונים שלו באוקטובר 1895, בחדרים ברחוב ג'ון 9, אדלפי, לפני שעבר למיקום קבוע יותר בטרסת אדלפי מספר 10. בהיותו באדלפי, החוקרים והסטודנטים של בית הספר לכלכה היו פעילים בשכונה ובקהילה הסובבות.

## באמנות
* דייוויד קופרפילד, שנוצר על ידי צ'ארלס דיקנס, גר ברחוב בקינגהאם באדלפי.
* הבלש הבדיוני גדעון פל, שנוצר על ידי ג'ון דיקסון קאר, התגורר בטרסת אדלפי 1.
* בניין אדלפי משנות ה-30 שימש עבור כמה סצנות בפרק של "פוארו של אגתה כריסטי" של ITV בפרק "Theft of the Royal Ruby", ובפרק "The Plymouth Express".
* בסדרה האוטוביוגרפית למחצה של א"מ דלאפילד, "יומן פרובינציאלי של גברת פרובינציאלית", מצוין כי "הגברת הפרובינציאלית בזמן מלחמה, הגיבורה בעלת השם עובדת בקנטינה של מקלט לתקיפות אוויר שנמצא מתחת לאדלפי במהלך המלחמה המדומה". חלק ניכר מהנרטיב מוקדש לתיאור האווירה ותושבי המבנה והסביבה, ורבים מאירועי הספר מתרחשים כאן.
* ספרה הבדיוני של קורה הריסון, עונה של חשיכה (Season of darkness), מתרחש ברובו בטרסת אדלפי מס' 5 ובסביבתו.

## קישורים חיצוניים

## הערות שוליים

קטגוריה:וסטמינסטר
שמעון אקסל ואחניש

הרב **שמעון אקסל ואחניש** (בספרדית: **Shimon Axel Wahnish**) הוא רב אורתודוקסי ספרדי ודיפלומט יהודי-ארגנטינאי המשמש כשגריר ארגנטינה בישראל. ידוע כרבו של נשיא ארגנטינה חאבייר מיליי.

## ביוגרפיה
ואחניש נולד למשפחה יהודית מרוקאית לא דתית. הוא מתמחה בתורת הרב משה חיים לוצאטו, ומפרסם מאמרים המבוססים על תורתו, בין היתר על "אתיקה יהודית וכיצד לנווט בעולם".

בהשכלתו הוא מומחה מסחרי בבית הספר הגבוה למסחר קרלוס פלגריני (מחזור 1998), עבר במוסדות יהודיים ולמד תואר ראשון בפסיכולוגיה חינוכית באוניברסיטת CAECE. שהה בישראל כמה שנים ולמד בישיבת הנגב בשנים 2002–2004.

שימש גם כמנהל המרכז ללימוד יהודי עד שהפך לרבה של הקהילה היהודית-מרוקאית אסילבה בבואנוס איירס.

### רבו של חאבייר מיליי

[ממוזער|ואחניש ומיליי ב[כותל המערבי]]
בשנת 2021 פגש את מיליי, הרואה את ואחניש כאחד משני האנשים החשובים בחייו, אחרי אחותו קארינה מיליי. הוא משמש כרבו הראשי, המסייע לו בלימוד התורה מנקודת מבט של ניתוח כלכלי.

לדברי הכלכלן חוליו גולדשטיין, הוא זה שהכיר את ואחניש למיליי, כאשר מיליי אמר לו שהוא נמצא במשבר עקב ההאשמות שספג ברשתות החברתיות, שם חלק מהמשתמשים כינו אותו "נאצי" והשוו אותו לאדולף היטלר. גולדשטיין המליץ לשוחח עם הרב ואחניש, שהזכיר כי "הם דיברו הרבה זמן ואז זה הפך לפגישה קבלית שבה צוין שחוויאר יוביל תנועת שחרור בארגנטינה. מיילי עזב את הפגישה ההיא נרגש".

ואחניש השתתף בטקס ההשבעה לנשיאות של מיליי.

### שגריר ארגנטינה בישראל
ב-13 בדצמבר 2023 דיווח מיליי כי ואחניש ימונה לשגריר ארגנטינה בישראל, ויהיה אחראי על העברת השגרירות מתל אביב לירושלים. ביוני 2024 נכנס ואחניש לתפקידו.

### חיים אישיים
ואחניש נשוי ואב לשישה ילדים. מתגורר בשכונת רחביה בירושלים.

## ראו גם
* יחסי ארגנטינה–ישראל

## קישורים חיצוניים

* 

* 
* 


## הערות שוליים

קטגוריה:שגרירי ארגנטינה בישראל
קטגוריה:דיפלומטים ארגנטינאים
קטגוריה:רבנים ספרדיים
קטגוריה:רבנים ארגנטינאים
קטגוריה:אנשי חינוך יהודים ארגנטינאים
קטגוריה:בוגרי ישיבת הנגב
קטגוריה:ארגנטינאים שנולדו במאה ה-20
הנסיך ונערת השעשועים

**הנסיך ונערת השעשועים** (באנגלית: **The Prince and the Showgirl**) הוא סרט קולנוע בריטי מסוגת קומדיה רומנטית משנת 1957 בהפקה ובימוי של לורנס אוליבייה שגם משתתף בסרט בתפקיד הראשי לצדה של מרילין מונרו.

התסריט הוא של טרנס רטיגן  והוא מבוסס על המחזה שלו "The Sleeping Prince"  שהועלה בווסט אנד בלונדון בשנת 1953 עם לורנס אוליבייה וויויאן לי בתפקידים הראשיים.

הופעתה של מרילין מונרו עוררה עניין רב ובשנת 2011 הופק הסרט השבוע שלי עם מרילין המספר על ההתרחשויות מאחורי הפקת הסרט, עם מישל ויליאמס בתפקיד מרילין מונרו.

הסרט היה מועמד לחמישה פרסי באפט"א לקולנוע:
*פרס באפט"א לשחקן הטוב ביותר בתפקיד ראשי - לורנס אוליבייה
*פרס באפט"א לשחקנית הטובה ביותר בתפקיד ראשי - מרילין מונרו
*פרס באפט"א לתסריט הבריטי הטוב ביותר - טרנס רטיגן
*פרס באפט"א לסרט הבריטי הטוב ביותר
*פרס באפט"א לסרט הטוב ביותר
סיביל ת'ורונדייק זכה בפרס שחקן המשנה הטוב ביותר מטם National Board of Review.
## תקציר העלילה
השנה 1911, לכבוד הכתרתו של ג'ורג' החמישי, מלך הממלכה המאוחדת מגיעים אורחים רמי מעלה מארצות שונות ובהן קרפטיה (מדינה פיקטיבית בבלקן). בראש המשלחת משם נמצא יורש העצר הנסיך צ'ארלס (לורנס אוליבייה), יחד עם בנו המלך ניקולאס (ג'רמי ספנסר) שיוכתר למלך כשיגיע לגיל 18 בעוד 18 חודשים וסבתו של ניקולאס, המלכה האלמנה (סיבל ת'ורונדייק). צ'ארלס הוא אלמן בן 45 חמור סבר שמתהלך כל הזמן עם מונוקול בעינו.

המצב הפוליטי באירופה מתחיל לגעוש וממשלת בריטניה מייחסת חשיבות רבה לקרפטיה למרות שהיא מדינה קטנה. הבריטים רוצים שהיא תתמוך בההסכמה המשולשת ולא תתמוך בקיסרות הגרמנית לשם זה היא ממנה את עובד משרד החוף, נורת'ברוק (ריצ'רד וואטיס) להתלוות לנסיך ולספק לו את כל צרכיו.

נורת'ברוק לוקח את הנסיך להצגה בתיאטרון ולאחריה נפגש הנסיך עם השחקניות ושם עיניו על אלסי מרינה (מרילין מונרו), שחקנית צעירה בלונדית יפהפייה מארצות הברית. למחרת מביא לה נורתברוק מכתב הזמנה לסעודה עם הנסיך בשגרירות קרפטיה ומדריך אותה איך להתנהג. הוא מכיר גם את כוונותיו הזדוניות של הנסיך ומודיע כי ייכנס באמצע ויודיע לה כי עליה לעזוב היות שדודתה בבית חולים...

בפגישה הראשונה אלסי משתכרת ומאבדת הכרתה ונישאת למיטה בבית השגרירות. בפגישה השנייה מבשם הנסיך את החדר ומזמין כנר שינגן מאחורי הדלת. הם מתחילים להתנשק ולהתקרב אך ת'ורונדייק מפסיק אותם במפתיע.

אלסי מוצאת חן בעיני המלכה האלמנה שממנה אותה כמלווה שלה בטקס ההכתרה. אלסי נוסעת בכרכרה ההדורה יחד עם הנסיך, חמותו ות'ורנדייק ובעברם ליד התיאטרון מנופפות לה חברותיה השחקניות...

ניקולאס לא סובל את המשטר הדיקטטורי של אביו ומנהל בהסתר מגעים עם השגריר הגרמני. זה נודע לנסיך שזועם על בנו אבל אלסי מצליחה לפשר ביניהם ומקבלת יחס כבוד משניהם. היא מתחילה להתאהב בנסיך ולפני שהוא חוזר לקרפטיה היא מקבלת מתנות מכולם. הנסיך אומר לה כי בעוד 18 חודשים יהפוך לאזרח חפשי והיא מודיעה לו כי בעוד 18 חודשים יסתיים החוזה שלה עם התיאטרון...

## צוות השחקנים

## קישורים חיצוניים

*קדימון לנסיך ונערת השעשועים, באתר יוטיוב
*סצנת הנשף, באתר יוטיוב
*מרילין רוקדת ושרה, באתר יוטיוב
*הנסיך ונערת השעשועים, באתר TCM

קטגוריה:סרטי 1957
קטגוריה:סרטים בריטיים
קטגוריה:סרטים באנגלית
קטגוריה:סרטי האחים וורנר
קטגוריה:סרטים מבוססי מחזות
קטגוריה:סרטי קומדיה רומנטית
מעבר הרים (סדרת טלוויזיה)

**מעבר הרים**(בגרמנית:**Der Pass**) היא סדרת טלוויזיה משטרתית גרמנית-אוסטרית. הקרנת הסדרה החלה בשנת 2019 והיא כללה 3 עונות, 8 פרקים בכל עונה.

התסריט נכתב בהשראת סדרה "הגשר".
## עלילה
בגבול אוסטריה-גרמניה במעבר הרים בקרבת ברכטסגאדן נמצאה גופה. הוקם צוות חקירה משותף. מצד הגרמני בראשה הועמדה שוטרת צעירה אלי סטוקר (יולי ינטש) ומצד האוסטרי שוטר ותיק ומנוסה גדעון וינטר (ניקולס אופצ'ארק). לאחר גילוי קורבנות נוספות ברור שמדובר ברוצח סדרתי. עם התרחבות החקירה לצוות מתווספים שוטרים נוספים לרבות דמות שמגולמת על ידי בן פליפה.

העונה השנייה מתרחשת כשנה לאחר האירועים של השנה הראשונה. אלי וגדעון מנהלים חקירה של רוצח סדרתי אחר.

לצופים כבר מהפרק שלישי של העונה הראשונה ידועה זהות הרוצח. הוא מציג את עצמו כקרמפוס מודרני שמעניש את החברה.

## הפקה
צילומי העונה הראשונה בוצעו מנובמבר 2017 עד לאפריל 2018. בסתיו 2018 הסדרה הוקרנה בפסטיבל הסרטים טרייבקה. בינואר 2019 נערכה הקרנת בכורה בטלוויזיה באוסטריה ובגרמניה.

צילומי העונה השנייה החלו בינואר 2020 והופסקו עקב מגפת הקורונה. הם חודשו בסתיו. הקרנת העונה השנייה החלה בינואר 2022.

צילומי העונה השלישית נערכו במחצית השנייה של 2022. הקרנת הפרקים החלה באפריל 2023. בעונה שלישית לצוות השחקנים צורף פליקס קאמרר.

הסדרה (העונה הראשונה והשנייה) זכתה במספר פרסים לסדרות טלוויזיה בגרמניה ובאוסטריה בקטגוריות שונות.

## קישורים חיצוניים
* 

קטגוריה:תוכניות טלוויזיה בשפה הגרמנית
קטגוריה:סדרות טלוויזיה גרמניות
קטגוריה:סדרות משטרה ופשע
קטגוריה:סדרות טלוויזיה אוסטריות
קטגוריה:סדרות טלוויזיה גרמניות שעלו לשידור בשנות ה-2010
שושנה רוזוליו

**שושנה רוזוליו** (29 במרץ 1926 – 26 ביולי 2023) הייתה אשת חינוך, פעילה חברתית בתחום בעור הבערות ומעמד האישה, וכיהנה כיו"ר ויצו ירושלים ויו"ר ארגון "י.ע.ל הדסה".

## קורות חיים
### ילדותה ולימודיה
נולדה בפורטו אלגרה שבברזיל בשנת 1926, לבת שבע ויעקב מסיס. אביה יעקב מסיס, היה עורך דין וכיהן כשליח יק"א בארצות שונות ביניהן בברזיל וצרפת. אמה, בת שבע מסיס לבית נובוגרבלסקי, הייתה רופאת ילדים, שהשלימה את לימודי הרפואה באודסה. לאחר שהמשפחה עלתה לארץ ישראל בשנת 1932 והשתקעה בתל אביב, עבדה האם כרופאה מטעם עיריית תל אביב.

שושנה למדה בבית הספר היסודי בלפור בתל אביב ואחר כך, בגימנסיה הרצליה. בכיתה ט', במסגרת פעילות הנוער של ההגנה, פגשה את שאול רוזוליו שעימו התחתנה בשנת 1946.

לאחר סיום לימודיה בגימנסיה המשיכה ללימודים גבוהים בסמינר לוינסקי. היא למדה בו במחזור הראשון, בו שולבו בוגרי הגימנסיה הרצליה, כולל תלמידים בנים.

עם הקמת מדינת ישראל, התגייס בעלה למשטרת ישראל ובני הזוג החליפו מספר מקומות מגורים. בכללם, קריית חיים, רמת גן ורחובות. בכל אחד מן המקומות הללו, הצטרפה רוזוליו למוסדות החינוך המקומיים כמורה וכמחנכת, ותרמה מניסיונה לפיתוח וביסוס תוכני הלימודים.

### פעילות חינוכית וציבורית
בשנת 1959 עברה המשפחה להתגורר בירושלים עקב מינויו של שאול לפיקוד על המחוז הדרומי של משטרת ישראל ולאחר מכן, למפכ"ל המשטרה. בירושלים השתלבה שושנה כמורה בבית הספר בדרום שלימים נקרא בית הספר
הממלכתי ע"ש הנרייטה סאלד ובו הייתה מורה, מחנכת וסגנית מנהל בית הספר.

במהלך שנות העבודה כאשת חינוך למדה לתואר שני בקרימינולוגיה ולשון עברית וכן הקדישה זמן רב להתנדבות כמורה לעברית במסגרת המבצע לביעור הבערות.

בשנת 1977 עברה המשפחה למקסיקו לארבע שנים. כאשת שגריר ישראל במקסיקו הייתה שושנה פעילה בקהילה היהודית וכן שותפה ומתוות דרך בתחומי החינוך ולימודי העברית.

עם חזרתה ארצה השתלבה שוב בבית הספר סאלד כמורה לחינוך מיוחד עד לפרישתה ממערכת החינוך בשנת 1983.

לאחר הפרישה המשיכה בפעילות חברתית והתנדבותית ענפה. היא שימשה כיו"ר ארגון ויצו בירושלים תפקיד שבמסגרתו בין השאר פעלה נמרצות בנושא קידום מעמד האישה בישראל.

עם סיום הקדנצה כיו"ר ויצו, התמנתה ליו"ר ארגון "י.ע.ל הדסה". בנוסף לתפקידה כיושבת ראש ארגון זה, ולאור ניסיונה רב השנים בחינוך, שימשה שושנה גם כאחראית על שיתופי הפעולה הרבים שבין ארגון הדסה לבין מוסדות עליית הנוער.

### משפחתה

הייתה נשואה לשאול רוזוליו.

לאחר החלפות תכופות של מקומות מגורים, השתקעה המשפחה בירושלים, בה התגוררה שושנה מעל ארבעים שנה. בשנת 2002 עברה לכפר סבא, שם התגוררה עד לפטירתה.

במהלך חייה נולדו לה ארבעה ילדים וכן נכדים ונינים רבים.

## אילן יוחסין

## הערות שוליים

קטגוריה:נשות חינוך ישראליות
קטגוריה:פעילות חברתיות ישראליות
שושנה
קטגוריה:בוגרות גימנסיה הרצליה
קטגוריה:בוגרות מכללת לוינסקי לחינוך
קטגוריה:ישראליות שנולדו ב-1926
קטגוריה:ישראלים שנולדו ב-1926
בונדווארה

**בונדווארה** (בסרבית: **бундева**; בבולגרית ובמקדונית: **Тиквеник**) הוא סוג של מאפה פופולרי בסרביה ובחלקים אחרים של יוגוסלביה לשעבר.

## מאפיינים
זהו פאי מתוק עשוי פילו מגולגל, בדומה לשטרודל, ממולאת בעיסת דלעת מגוררת ממותקת ואפויה בתנור אפייה. מדי פעם ניתן להוסיף אגוז מוסקט, קינמון או תבלינים דומים, או צימוקים או קליפות לימון מגורדות. בדרך כלל מאבקים אותו באבקת סוכר ו/או בסוכר וניל, ומוגש חם או קר. הדלעות עם עיסת צבע עז יותר (עשיר יותר בקרוטן) זוכות להערכה רבה יותר. לכן, אף על פי שגדל מעט בסרביה, כמה זנים של דלורית מתאימות למנה זו.

## ראו גם
* פאי דלעת

## הערות שוליים

קטגוריה:המטבח הסרבי
קטגוריה:פאי (מאפה)
קטגוריה:מאכלי דלעת
זלדה שחם

**זלדה (זנאידה) קרמר-שחם** היא פוליטיקאית ואחות מוסמכת ישראלית שכיהנה כראש המועצה המקומית רמת ישי בין השנים 1971–1974.

## ביוגרפיה
נולדה ב-1943 בסין. בצעירותה עלתה לארץ עם משפחתה ומשנת 1958 מתגוררת ברמת ישי. שירתה בצה"ל והשתחררה כקצינה בדרגת סגן. הוסמכה כאחות והחלה לעבוד בתחנת "טיפת חלב" המקומית ובקריית עמל.

בשנת 1969 הועמדה בראש רשימת גח"ל בבחירות המקומיות, שהורכבה בעיקר מצעירים שמאסו בשלטון המקומי ברמת ישי.
הרשימה זכתה לשני מנדטים, וחברה לקואליציה משותפת עם המערך, במסגרתה קרמר נתמנתה כסגניתה של ראש המועצה מטעם המערך יהודית שושני (אחות אף היא). בינואר 1971 התפטרה שושני מתפקידה, ואת מקומה מילאה קרמר, והיא הייתה לראש המועצה הראשונה ברמת ישי שקיבלה שכר ולאישה הראשונה בישראל שילדה תוך כדי כהונתה כראש רשות מקומית.

בבחירות לרשויות המקומיות שנערכו בשנת 1973 התמודדה שוב בראשות הליכוד, שהפסיד למערך בשני קולות בלבד וזכה בשני מנדטים. בבחירות 1978 נבחרה שוב כחברת המועצה ברשימת הליכוד.

## חיים אישיים
בשנת 1963 נישאה לאריה קרמר, קבלן בנייה, ולהם נולדו שלושה ילדים. קרמר נפטר ב-1977, והיא נישאה בשנית לדני שחם, ולהם בת.

## הערות שוליים

קטגוריה:ראשי מועצת רמת ישי
קטגוריה:נשים בראשות מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:סגני ראשי רשויות מקומיות בישראל
קטגוריה:אחיות ישראליות
קטגוריה:ישראלים ילידי סין
קטגוריה:ישראליות ילידות סין
קטגוריה:ישראלים שנולדו ב-1943
קטגוריה:ישראליות שנולדו ב-1943
שרון גבאי

**שרון גבאי** (נולד ב-18 באפריל 1974, ניסן תשל"ד) הוא צלם ישראלי, העוסק בצילומי רחוב, פורטרטים וצילום תדמית.

## ביוגרפיה
שרון נולד בירושלים לעשירה ולאילן. למד צילום באופן עצמאי, בוגר תואר ראשון בפסיכולוגיה באוניברסיטת בר-אילן. עד גיל 38 עסק במגוון תפקידי ניהול בתחומי התקשורת והביטוח.

התחיל ללמוד צילום באופן עצמאי.

## פעילות צילומית
גבאי מתמחה בצילום פורטרט, צילום תדמית עסקי וצילום רחוב. בין מצולמיו נמנים אישי ציבור, פוליטיקאים, אנשי עסקים ואמנים.

צילומיו משמשים להסברה ישראלית של משרד החוץ, משרד התיירות וארגונים יהודים ונוצרים ברחבי העולם.

## חיים אישיים
גבאי גרוש ואב לבת. מתגורר בנס הרים.

## תערוכות
תערוכות יחיד רבות שלו הוצגו במגוון גלריות ומוסדות בארץ ובעולם.

בין היתר עבודותיו הוצגו בבניין האו"ם בניו יורק, בקונגרס האמריקאי,
*2015 - "ירושלים שלנו", הקארדו ירושלים
*2016 - "ירושלים מאז ולתמיד", משכן הכנסת, בשיתוף תנועת אם תרצו
*2016 - "לרדת מהפסים", פלאנט - ירושלים. (יחד עם הצלם הירושלמי עזרא לנדאו)
*2016 - "מונטנגרו", מרכז תרבות ואמנות ירושלים
*2022 - "סיבה טובה לאהבה", תיאטרון ירושלים בשיתוף עם עמותת שק"ל
*2022 - "בגובה העיניים", בית עיריית תל אביב-יפו בשיתוף עם עמותת שק"ל
*2025 - "שואה בכפר", תיאטרון ירושלים.

ובגלריות רבות נוספות בישראל ובעולם.

## ספריו
* Jerusalem: Nine Measures of Beauty korim 2015
* ירושלים תשעה קבין של יופי, בהוצאת קוראים, 2015
* שוק מחנה יהודה, הוצאת קוראים, 2019
* our jerusalem 2016, הוצאה עצמית
* Jerusalem - Then, Now and Forever, הוצאת מזרחי העולמי - 2017

## קישורים חיצוניים

* שרון גבאי, סרטונים בערוץ היוטיוב
* 
* 

## הערות שוליים

קטגוריה:צלמים ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1974
קיה EV9

**קיה EV9** היא מכונית חשמלית במרכב קרוסאובר, בעלת שישה או שבעה מקומות, שמיוצרת על ידי קיה משנת 2023. דגם הקונספט הוצג לראשונה בתערוכת הרכב של לוס אנג'לס בנובמבר 2021. שנה וחצי לאחר מכן הוצגה גרסת הייצור.

ה-EV9 הוא דגם חשמלי שני שמציגה קיה על בסיס הפלטפורמה הייעודית (E-GMP) של הקונצרן הקוריאני, וראשון עם מקום לשבעה נוסעים וללא פליטת מזהמים, ולמרות הממדים נשמר מקדם גרר צנוע יחסית (0.28), נמוך אפילו מנירו EV הקטן משמעותית.

## פיתוח
בתערוכת הרכב של לוס אנג'לס בשנת 2021 הציגה קיה את מכונית הקונספט **קיה EV9 קונספט**. המכונית כללה שלוש שורות של מושבים, כאשר המושבים בשורה השנייה יכולים להסתובב ב-180 מעלות. במרץ 2023 נחשפה גרסת הייצור, ששמרה על מאפיינים עיצוביים רבים שהופיעו במכונית הקונספט.

## עיצוב
סביבת הנהג כוללת צמד מסכים ("12.3 כל אחד) כלוח מחוונים דיגיטלי ומסך מגע, עם צג נוסף ביניהם ("5.3) לבקרת האקלים.

בהשוואה לקיה סורנטו הוא גדול משמעותית, ארוך ב-20 ס"מ (501 ס"מ), רחב ב-8 ס"מ (198 ס"מ), גבוה ב-5.5 ס"מ (175.5 ס"מ) עם בסיס גלגלים ארוך ב-28.5 ס"מ (310 ס"מ).

גם תא המטען גדול משל הסורנטו, עם 333 ליטר כשכל המושבים בשימוש (כ-160 ליטר יותר) ו-828 ליטר לאחר קיפול השורה השלישית (כ-220 ליטר יותר) ושקע חשמל (250V). מלפנים יש תא אחסון נוסף (52 ליטר) לטובת כבל טעינה למשל.

רשימת האבזור ברכב כוללת בין היתר חימום אוורור וכיוון חשמלי עם הדום לרגליים לצמד המושבים מלפנים ובשורה השנייה, קיפול חשמלי לשורה השלישית, מצלמות היקפיות עם הקרנה של השטח המת על לוח המחוונים, תצוגת נתונים עילית, משטח טעינה אלחוטי, צמד חלונות שמש, דלת תא מטען חשמלית ומתאם (V2L) המאפשר אספקת חשמל למכשירים חיצוניים.
הרכב מיוצר בשתי גרסאות: גרסת הפרימיום בעלת מנוע בהספק של 204 כ"ס, שיכול להאיץ מ-0–100 קמ"ש תוך 9.4 שניות. טווח הנסיעה המרבי עומד על 563 ק"מ.

גרסת ה-GT Line מונעת על ידי 2 מנועים חשמליים בהספק של משולב של 384 כ"ס, המאפשרים לה תאוצה מ-0–100 קמ"ש ב-5.3 שניות. לגרסה זו יש טווח נסיעה מוצהר של 505 ק"מ.

שתי הגרסאות מגיעות עם סוללה בגודל 99.8 קוט"ש, בעלת קצב טעינה ביתית של 11 קילוואט. וקצב טעינה מרבי של 350 קילוואט.

מערכת הבלימה הרגנרטיבית מאפשרת שליטה ידנית בארבע רמות עוצמה באמצעות מנופים מאחורי ההגה, כשהעוצמתית ביותר מאפשרת נהיגה "בדוושה אחת". בנוסף יש גם מצב אוטומטי נעזר רדאר, המתאים את עוצמת הרגנרציה לתנועה שמסביב.

## נתוני מנוע

## קישורים חיצוניים
* 

## הערות שוליים

קטגוריה:דגמי מכוניות שהושקו ב-2023
EV9
עגל אורלוב

**עגל אורלוב**, או **עגל הנסיך אורלוב**, או **בשר עגל אורלוב** (בצרפתית: **Veau Orloff** או **Veau Orlov**) היא מנה מהמאה ה-19 של המטבח הצרפתי, אשר נוצרה על ידי השף הצרפתי Urbain Dubois בשרותו של הנסיך אורלוב, לשעבר שגריר רוסיה בצרפת.

## מאפיינים
המנה מורכבת מנתח בשר עגל מאודה-צלוי, פרוס דק, ממולא בשכבה דקה של פטריות קצוצות דק שנקרא דיקסל (פירושו קישוט או מלית העשויים במיוחד מפטריות מוקפצות קצוצות דק) ובצל (כמו סוביז שהוא רוטב על בסיס בשמל המכיל בצל מסונן או טחון) בין הפרוסות, ואז מורכבת מחדש בצורה המקורית. לאחר מכן היא מכוסה ברוטב מורניי (רוטב בשאמל עם גבינה) ומושחם בתנור.

מנות דומות פופולריות כיום ברוסיה, שם הן בדרך כלל נקראות **בשר בסגנון צרפתי** (ברוסית: **мясо по-французски**). בסוגים אלה, בשר עגל מוחלף לרוב בסוגי בשר זולים יותר, כגון בשר בקר או חזיר, ורוטב המורני עשוי להיות מוחלף במיונז. לעיתים קרובות מוסיפים גם שכבה של תפוחי אדמה פרוסים.

## גלריה

קובץ:French_meat.jpg|טקסט=Modern Russian "French-style meat"|"בשר נוסח צרפתי" מנה רוסית מודרנית


## ראו גם
* רשימת תבשילי קדירה
* רשימה של מנות פטריות
* רשימה של מנות רוסיות
* רשימת מנות עגל

## קישורים חיצוניים

## הערות שוליים

קטגוריה:מאכלי פטריות
קטגוריה:המטבח הרוסי
קטגוריה:המטבח הצרפתי
קטגוריה:מאכלים הקרויים על שם אישים
טבח קושקונאר וקושגאלה

**טבח קוּשקוֹנאר** (בטורקית: **Kuşkonar**) ו**קוּשגָאלה** (בטורקית: **Koçağılı**) הוא השם שניתן לטבח שערכו כוחות צבא טורקיה, בשני כפרים כורדים שבדרום מזרח טורקיה, ב-26 במרץ 1994, ובו נהרגו 38 תושבים כורדים.

## הטבח
התקרית התרחשה בכפרים קוקונאר ו-קושגאלה שבמחוז  בדרום מזרח טורקיה. בבוקר ה-26 במרץ 1994, בסביבות 10:30 בבוקר, שעה שרוב הגברים בשני הכפרים, עבדו בשדות, מטוסים צבאיים ומסוק של חיל האוויר הטורקי חגו מעל שני הכפרים והחלו להפציץ אותם. חלק מהתושבים נפגעו או נלכדו מתחת להריסות הבתים ואלו שניסו להימלט, נורו במקלעים מהמסוק.

בהפצצה נהרגו 38 בני אדם, רובם תינוקות, ילדים, נשים או קשישים ובנוסף, נפצעו 13 בני אדם. מאוחר יותר האשימו חיילי הצבא הטורקי את (PKK) בביצוע הטבח ואף השתמשו בתקרית כתעמולה.

## המשפט
למרות תלונותיהם של תושבי הכפר וקרובי הנפגעים, הממשלה הטורקית סירבה לפתוח בחקירות.

משפחות הקרבנות פנו לבית המשפט הטורקי ושם נתקבלה החלטה שהטבח בוצע על ידי מפלגת הפועלים של כורדיסטן (PKK). המשפחות ערערו בפני בית הדין האירופי לזכויות אדם (ECHR) וטורקיה נמצאה אשמה ואחראית לטבח. בנוסף לגינוי, על הריגת אזרחים, ה-ECHR הורה לטורקיה לשלם למשפחות הקרבנות 2.3 מיליון יורו.

לא ידוע אם אכן המשפחות קיבלו פיצוי.
ממוזער|עו"ד טאהר אלצ'י
## עורך הדין של התיק - טאהר אלצ'י
עורך הדין של התיק היה  (1966–2015) כורדי, פעיל זכויות אדם ועורך דין. לאורך הקריירה שלו הוא הגן על כורדים שנאשמו על ידי השלטונות ואף נעצר, באשמת קשר עם ה-PKK. במהלך המשפט בתיק הטבח, הוא קיבל איומים על חייו ואף נעצר באשמת סירוב להצהיר בבית המשפט שה-PKK הוא ארגון טרור. באוקטובר 2015, אלצ'י נעצר שוב והואשם בהפצת "תעמולת טרור" לאחר שאמר בראיון ל-CNN שה-PKK אינו ארגון טרור. אלצ'י נהרג בדיארבקיר שבדרום מזרח טורקיה, ב-28 בנובמבר 2015. שעה שערך מסיבת עיתונאים פומבית, ברחוב ושוטרים שהיו במרדף אחרי חשודים, פתחו באש, לתוך הקהל. ממשלת טורקיה לא קיבלה אחריות למוות בטענה שייתכן והירי בוצע על ידי "צד שלישי" והיו שאף האשימו את PKK ברצח. מנגד, הממשלה הטורקית הואשמה על ידי גורמים בטורקיה ומחוצה לה, ברצח טאהר אלצי.

## הערות שוליים

קטגוריה:חיל האוויר הטורקי
קטגוריה:כורדים טורקים
קטגוריה:כורדים
קושקונאר וקושגאלה
קטגוריה:טורקיה: היסטוריה צבאית
קטגוריה:1994
קטגוריה:פשעי מלחמה של טורקיה
קאלום דויל

**קאלום קרייג דויל** (אנגלית: Callum Craig Doyle; נולד ב-3 באוקטובר 2003) הוא כדורגלן אנגלי המשחק כבלם במנצ'סטר סיטי מהפרמייר ליג.

## קריירה
בתור שחקן אקדמיה במנצ'סטר סיטי, דויל הושאל לקבוצות שונות באנגליה. הוא זכה בפלייאוף הליגה השלישית עם סנדרלנד ב-2022, והגיע לגמר הפלייאוף עם קובנטרי סיטי ב-2023. הוא הצטרף ללסטר סיטי בהשאלה לעונת 2023/2024. דויל שיחק בנבחרות הצעירות של אנגליה, ואף היה שותף לזכייה באליפות אירופה עד גיל 19 ב-2022.

## קישורים חיצוניים

## הערות שוליים

קטגוריה:אנגלים שנולדו ב-2003
קטגוריה:כדורגלנים אנגלים
קטגוריה:כדורגלני מנצ'סטר סיטי
קטגוריה:כדורגלני לסטר סיטי
קטגוריה:כדורגלני קובנטרי סיטי
קטגוריה:כדורגלני סנדרלנד
קטגוריה:כדורגלני נוריץ' סיטי
קטגוריה:בלמי כדורגל אנגלים
המתאבקים (סרט)

**המתאבקים** (באנגלית: **The Iron Claw**) הוא סרט דרמת ספורט ביוגרפית שנכתב ובוים על ידי . הסרט מבוסס על חייו של המתאבק קווין ואן אריק ומשפחת ואן אריק. בסרט מככבים זאק אפרון, ג'רמי אלן וייט, האריס דיקינסון, מאורה טיירני, הולט מק'קלני ולילי ג'יימס.

הסרט הוקרן בבכורה בתיאטרון בדאלאס, טקסס ב-8 בנובמבר 2023, ולאחר מכן, עלה לאקרנים בארצות הברית ב-22 בדצמבר 2023, תחת הפצת "A24", ועתיד לעלות לאקרנים בממלכה המאוחדת ב-9 בפברואר 2024, תחת הפצת "סרטי ליונסגייט", ובישראל ב-11 בינואר 2024. הסרט זכה לביקורות חיוביות מהמבקרים, ונבחר לאחד מ-10 הסרטים המובילים של שנת 2023 על ידי המועצה הלאומית לביקורת.

## רקע עלילתי
העלילה עוקבת אחר סיפור חייהם של משפחת ואן אריק.

## צוות השחקנים והדמויות
* זאק אפרון – **קווין ואן אריק**
* ג'רמי אלן וייט – **קרי ואן אריק**
* האריס דיקינסון – **דייוויד ואן אריק**
* מאורה טיירני – **דוריס ואן אריק**
* סטנלי סימונס  – **מייק ואן אריק**
* הולט מק'קלני  – **פריץ ואן אריק**
* לילי ג'יימס – **פאם אדקיסון**
* מייקל ג. הארני  – **[[ביל מרסר]]** 
* מקסוול פרידמן – **[[לאנס ואן אריק]]** 
* בריידי פירס – **[[מייקל הייז]]** 
* ארון דין אייזנברג – **[[ריק פלייר]]**
* קווין אנטון – **[[הארלי רייס]]**
* ריאן נמת'  – **[[ג'ינו הרננדז]]** 

## פרסים ומועמדויות

## קישורים חיצוניים
* 

## הערות שוליים

קטגוריה:סרטים באנגלית
קטגוריה:סרטים אמריקאיים משנת 2023
קטגוריה:סרטי דרמה ביוגרפיים
קטגוריה:סרטי ספורט
קטגוריה:סרטים ביוגרפיים אמריקאיים
דויד האנצקו

**דויד הַאנְצְקוֹ** (בסלובקית: **Dávid Hancko**; נולד ב-13 בדצמבר 1997) הוא כדורגלן סלובקי המשחק בעמדות הבלם והמגן השמאלי בקבוצת אתלטיקו מדריד מהלה ליגה ובנבחרת סלובקיה.

## קריירת מועדונים
האנצקו ערך את הופעת הבכורה שלו בליגה הסלובקית הבכירה עבור ז'ילינה במשחק נגד ז'פ ספורט פודרבזובה ב-12 במרץ 2016.

הוא נכלל על ידי אופ"א ברשימת הכישרונות המבטיחים לשנת 2018.

ב-14 ביוני 2018, הוכרז כי האנצקו חתם על חוזה ל-5 שנים בפיורנטינה. הוא שיחק במספר משחקי ידידות טרום עונה, אך ערך את הופעת הבכורה הרשמית שלו ב-22 בספטמבר 2018, בניצחון הביתי 0–3 על ספאל, כמחליף במחצית.

ב-31 ביולי 2022, ערך האנצקו את הופעתו ה-100 עבור ספרטה פראג.

ב-22 באוגוסט 2022, חתם האנצקו בפיינורד תמורת 6 מיליון אירו, וחתם על חוזה ל-4 שנים. הוא ערך את הופעת הבכורה שלו 5 ימים לאחר מכן.

ב-24 ביולי 2025 חתם האנצקו באתלטיקו מדריד.

## קריירה בינלאומית
ב-13 באוקטובר 2018 ערך האנצקו את הופעת הבכורה שלו בנבחרת סלובקיה, בהפסד 1–2 לנבחרת צ'כיה במסגרת ליגת האומות. ב-11 ביוני 2019 כבש האנצקו את שער הבכורה שלו בנבחרת בניצחון 5–1 על אזרבייג'ן במסגרת מוקדמות יורו 2020. נכלל בסגל נבחרת סלובקיה ליורו 2020. נכלל בסגל נבחרת סלובקיה ליורו 2024.

## קישורים חיצוניים

## הערות שוליים

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני נבחרת סלובקיה
קטגוריה:כדורגלני מ.ש.ק. ז'ילינה
קטגוריה:כדורגלני פיורנטינה
קטגוריה:כדורגלני ספרטה פראג
קטגוריה:כדורגלני פיינורד
קטגוריה:כדורגלני אתלטיקו מדריד
קטגוריה:כדורגלני יורו 2024
קטגוריה:סלובקים שנולדו ב-1997
דיקסל

**דיקסל** (בצרפתית: **Duxelles**) הוא מאכל מהמטבח הצרפתי העשוי מטחינה של פטריות, בצל, עשבי תיבול (כגון טימין או פטרוזיליה) ופלפל שחור, כשהכל מוקפץ בחמאה ומצטמצם לעיסה. לפעמים משתמשים בשמנת, ובמתכונים מסוימים מוסיפים קורטוב של יין מדיירה או שרי.

הדיקסל משמש בעיקר כמרכיב במליות וברטבים (בעיקר ביף ולינגטון) או כקישוט. אפשר למלא אותו בכיס של מאפה נא ולאפות אותו כטארט מלוח. הטעם תלוי בפטריות המשמשות. לדוגמה, לפטריות פורצ'יני יש טעם חזק בהרבה מפטריות לבנות או חומות.

מסופר שדיקסל נוצר על ידי השף הצרפתי מהמאה ה-17 פרנסואה פייר לה וארן (1615–1678) ונקרא על שמו של מעסיקו, ניקולא שאלון דו בלה, המרקי ד'אוקסל, מרשל צרפת.

כמה ספרי בישול קלאסיים מציינים שימוש בפטריות מיובשות. לדברי אוגוסט אסקופייה, השימוש בפטריות מיובשות משפר את הטעם ומונע מאדי מים לצבור לחץ שעלול לגרום למאפה להיסדק או להתפוצץ.

## קישורים חיצוניים

* Mushroom Duxelle

## הערות שוליים

קטגוריה:מאכלי פטריות
קטגוריה:המטבח הצרפתי
קטגוריה:מוצרי יסוד
קיוובה

ממוזער|250px|דלעת מבושלת להכנת קיוובה
**קִיוֶובֶה** (בגוארני: **Kiveve**; באיות בספרדית: **Quibebé**, מבוטא באותו אופן) הוא מאכל מתוק בדרך כלל במקור מאזור פרגוואי, פופולרי גם בצפון ארגנטינה, עשוי דלעת (בשם המקומי: andai). במחצית השנייה של המאה ה-19 הוא היה מאכל מקובל בבואנוס איירס ובסביבתה.

## מאפיינים
ניתן לאכול אותו כמנה עיקרית, כתוספת למנות אחרות (למשל בשר) וכקינוח. המרקם קרמי, אבל סמיך, לא רך. שמו, המשמש בשפת הגוארני לתיאור אנשים אדומי שיער, מתייחס לצבע האדמדם של הקיוובה. המתכון שלו נוצר על ידי האינדיאנים ממוצא גוארני, אבל זה לא מאכל עתיק, אלא עיבוד של מאכל ממוצא ערבי, שהביאו הספרדים. המקומיים, שהוסיפו קמח תירס למתכון האירופי כחידוש, אפילו לא השתמשו בדלעת ובגבינה במטבח שלהם עד אז.

הכנת המנה נעשית על ידי רתחה במי מלח וסוכר של הדלעת נטולת הגרעינים והחתוכה לקוביות קטנות ולאחר מכן טחינה והוספת קמח תירס (1–2 כוסות לחצי קילו דלעת), אותה כמות חלב וגבינה (חמישית עד שביעית ממשקל הדלעת), אולי מעט מרגרינה, מלח וסוכר לפי הטעם.

## קישורים חיצוניים

## הערות שוליים

קטגוריה:ארגנטינה: תרבות
קטגוריה:פרגוואי
קטגוריה:המטבח הארגנטינאי
קטגוריה:המטבח הספרדי
קטגוריה:מאכלי דלעת
פאי דובדבנים

ממוזער|250px|פאי דובדבנים תוצרת בית עם קרום עליון סריג
**פאי דובדבנים** (באנגלית: **Cherry pie**) היא פאי אפוי במילוי דובדבנים.

## מאפיינים
באופן מסורתי, פאי דובדבנים עשוי עם דובדבנים חמוצים ולא דובדבנים מתוקים שלמעשה נקראים גודגדן. דובדבני מורלו הם אחד מסוגי הדובדבנים הנפוצים ביותר בשימוש לפאי, אך ניתן להשתמש גם בזנים אחרים כגון הדובדבן השחור.

פאי דובדבנים מזוהה עם אירופה ועם אמריקה הצפונית ומוזכרת במילים של שירי עם אמריקאים כמו "בילי בוי". בשל קטיף הדובדבנים באמצע הקיץ שחופף ליום קנדה ב-1 ביולי וליום העצמאות של אמריקה ב-4 ביולי, מוגש פאי דובדבנים לעיתים קרובות בחגים אלו. הדבר קשור גם לחגיגת יום הולדתו של וושינגטון בגלל האגדה על כנותו של וושינגטון הצעיר בנוגע לכריתת עץ דובדבן.

## הגשה
פאי דובדבנים מוגש ונאכל לעיתים קרובות עם קצפת או גלידה. מסורת הכנה נפוצה בארצות הברית היא לקשט את הקרום עם דפוסי מאפה מקושטים (שתי וערב).

בארצות הברית, תקן 21 CFR 152.126 דורש שפאי דובדבנים קפוא יכיל לפחות 25% דובדבנים, מתוכם לא יותר מ-15% מותרים עם כתמים/פגמים. ממתיקים מלאכותיים אסורים. באפריל 2019 הציע ה-FDA לבטל את התקנים הללו.

## ראו גם
* דונאוולה

## קישורים חיצוניים

## הערות שוליים

קטגוריה:מאכלי חג המולד
קטגוריה:מאכלי חג ההודיה
קטגוריה:המטבח האמריקאי: קינוחים
קטגוריה:המטבח הגרמני: עוגות
קטגוריה:המטבח הבריטי: קינוחים
קטגוריה:מאכלי דובדבנים
מכתב לחזיר (סרט מונפש)

**מכתב לחזיר** הוא סרט מונפש שכתבה וביימה טל קנטור, העוסק בניצול שואה הקורא מכתב לחזיר שהציל את חייו במציאות. תלמידה שומעת את המכתב, והמכתב מתערבב בתובנות שלה אודות "זהות, טראומה קולקטיבית וקיצוניותו של הטבע האנושי".

## פרסים
הסרט הוצג בפסטיבלים רבים וזכה בפרסים. הוא אף היה מועמד לאוסקר בקטגוריית סרט האנימציה הקצר הטוב ביותר לשנת 2023.

## ביקורת
הבמאי ארי פולמן תיאר את "מכתב לחזיר" כ"סרט אדיר, שיגיע רחוק מאוד", ושיבח את טל קנטור כ"יוצרת מדהימה, מבריקה ומקורית בצורה בלתי רגילה".

## פרסים ומועמדויות

## קישורים חיצוניים

* 
* 

## הערות שוליים

קטגוריה:סרטי 2022
קטגוריה:סרטי הנפשה ישראליים
קטגוריה:סרטים מצוירים ישראליים
קטגוריה:סרטים ישראליים מועמדים לפרס אוסקר
קטגוריה:סרטים אנטי-מלחמתיים
יעקב ביננסון

**יעקב ביננסון** (נולד ב-1974) הוא שחיין ומאמן נבחרת השחיה הפאראלימפית של ישראל ואחד מחתני פרס מפעל חיים מטעם משרד התרבות והספורט ומכון וינגייט בקטגוריית מאמני השנה לשנת 2022.

## קורות חייו
ביננסון נולד באורנבורג שברוסיה בשנת 1974. הוא בוגר תואר ראשון בחינוך גופני מרוסיה. הוא עלה לארץ לפני שנת 2000 עם אשתו ובנו התינוק איליה.

עם עלייתו מצא עבודה באיל"ן חיפה כמאמן מציל. שם נתקל לראשונה בספורטאים פאראלימפיים. הספורטאית הראשונה שאימן, בשיתוף פעולה עם אביה פיטר, הייתה ענבל פיזרו. לאחר מכן החל לאתר ספורטאים פאראלימפיים נוספים באופן יזום. כל ילד וילדה שמגיעים לאיל"ן חיפה זוכים למספר שיעורי שחיה אצלו.

לדבריו של רון בולוטין, המאמן המקצועי של הוועד הפאראלימפי, ביננסון הוא מאמן טוטאלי, המעורב בכל היבטי חייהם של הספורטאים אותם הוא מאמן. הוא משיג תוצאות מצוינות עם מאתר התחלתי מצומצם מאד של שחיינים.

## שחיינים פאראלימפיים זוכי מדליות שאימן
* ענבל פיזרו (ארבע כסף וחמש ארד)
* עמי דדאון (ארבע זהב, שתי כסף ואחת ארד)
* מארק מליאר (שתי זהב ושתי ארד)
* אריאל מליאר
* איאד שלבי (שתי זהב)
* אראל הלוי
* בשאר חלבי
* יוליה גורדיצ'וק

## הוקרה
ביננסון זכה בפרס מפעל חיים מטעם משרד התרבות והספורט ומכון וינגייט בקטגוריית מאמני השנה לשנת 2022. בנימוקי הוועדה נרשם כי הוא זכה בו בשל “היותו מאמן פורץ דרך אשר גידל דורות רבים של מדליסטים פראלימפיים, אלופי עולם ושיאנים במשחקים הפראלימפיים”.
“יעקב פרץ דרך באימון ושילוב ספורטאים עם מוגבלות ומגוון לקויות באמצעות השחייה” נכתב בהודעת הפרס. “חניכיו זכו להישגים יוצאי דופן, כאשר בין היתר ראוי לציין את שמונה המדליות הפראלימפיות מהאולימפיאדה האחרונה בטוקיו – מדליות אשר הסבו גאווה גדולה לאזרחי מדינת ישראל”.

## הערות שוליים

קטגוריה:מאמני שחייה ישראלים
קטגוריה:ישראלים ילידי רוסיה
קטגוריה:ישראלים שנולדו ב-1974
פאי שעועית

**פאי שעועית** (באנגלית: **Bean pie**) הוא פאי חביצה מתוקה.

## מאפיינים
המילוי שלו מורכב משעועית מעוכה, בדרך כלל שעועית נייבי (שעועית לבנה קטנה יחסית), סוכר, ביצים, חלב, חמאה ותבלינים. תבלינים וחומרי טעם נפוצים כוללים וניל, קינמון ואגוז מוסקט. וריאציות יכולות לכלול ציפורן, ג'ינג'ר, תבלין פאי דלעת - פמפקין ספייס, ותמצית לימון.

פאי שעועית מזוהה בדרך כלל עם המטבח של מוסלמים אפרו-אמריקאים כחלופה למאכלי אוכל נשמה, למעט אלה המכילים תמצית וניל או תמצית וניל חיקוי, מכיוון שהחיקוי אינו מכיל אלכוהול. הפאי מזוהה באופן ספציפי גם עם תנועת אומת האסלאם (שנחשבת לאנטישמית) ואלייז'ה מוחמד, שעודדו את צריכתו במקום מרכיבים מסוימים הקשורים לאוכל נשמה.

חברי הקהילה מוכרים בדרך כלל פאי שעועית כחלק ממאמצי גיוס התרומות. פאי השעועית הוצג לכאורה על ידי וואלאס פארד מוחמד, שהיה מסעדן בשנות ה-10 וה-20 של המאה ה-20 לפני ייסוד אומת האסלאם ב-1930.

## הערות שוליים

קטגוריה:אומת האסלאם
קטגוריה:פאי (מאפה)
קטגוריה:המטבח האמריקאי